Cecilia Pilar Gracia

Cecilia Pilar Gracia (Higuera de Llerena, Badajoz, Extremadura, 1956) historialaria da, 2022. urteko maiatzean Manos Unidas Espainiako Gobernuz Kanpoko Erakundearen (GKE) presidente lanetan hasi zen.

 Biografia 
Cecilia Pilar Gracia Higuera de Llerena herrian jaio zen, Pazen. Madrilgo Unibertsitate Konplutentsean Geografia eta Historian lizentziatu zen 1979an. 

 Lan ibilbidea 
Lizentziatu eta gero, Madrilgo hainbat institututan historia eskolak eman zituen, eta ondoren Komunikazio agentzia bat zuzendu zuen.

Manos Unidas erakundean, bost urtez lan egin zuen Latinoamerikako hainbat programatan. Klipmetrajeen Jaialdiaren koordinatzailea ere izan zen, eta bertan bultzatu zuen jaialdia. Gero, Manos Unidas erakundeko Komunikazio eta Presentzia Publikoko Arloko arduraduna izan zen (2017-2022), eta kargua utzi zuen erakundearen lehendakaritza hartu zuenean.

2022ko maiatzaren 21ean Manos Unidas erakundeko presidente hautatu zuten. 2025eko maiatzean bigarren agintaldi baterako berrautatua izan zen. Hurrengo hiru urteetarako (2025-2028) ezarri ziren lehentasunak hauek izan ziren: Gobernuz Kanpoko Erakundea (GKE) XXI.mendera egokitzea; erakundea digitalizatzea, gazteengana hurbiltzea eta lan egiten duten pertsonei duintasuna ematea. Espainiako Gotzainen Batzarrak berretsi egin zuen bigarren aldiz bere karguan, 2025eko ekainaren 18an.

 Bizitza pertsonala 
Cecilia Francisco Ortiz de Loza enpresariarekin ezkonduta dago eta bi seme-alaba ditu.

 Erreferentziak 

 Kanpo estekak 

Kategoria:Badajoz probintziako jendea
Kategoria:Extremadurarrak
Kategoria:Emakume historialariak
Kategoria:Espainiako historialariak
Kategoria:Gobernuz kanpoko erakundeak